[pic] | KOMISIJA EVROPSKIH SKUPNOSTI |

Bruselj, 13.1.2006

KOM(2006) 2 konč.

2003/0165 (COD)

SPOROČILO KOMISIJE EVROPSKEMU PARLAMENTU v skladu z drugim pododstavkom člena 251(2) Pogodbe ES v zvezi s

skupnim stališčem Sveta glede sprejetja uredbe Evropskega parlamenta in Sveta o prehranskih in zdravstvenih trditvah na živilih

2003/0165 (COD)

SPOROČILO KOMISIJE EVROPSKEMU PARLAMENTU v skladu z drugim pododstavkom člena 251(2) Pogodbe ES v zvezi s

skupnim stališčem Sveta glede sprejetja uredbe Evropskega parlamenta in Sveta o prehranskih in zdravstvenih trditvah na živilih

1- OZADJE

Datum predložitve predloga EP in Svetu (dokument KOM(2003) 424 konč. - 2003/0165 (COD): | 17. julij 2003 |

Datum mnenja Evropskega ekonomsko-socialnega odbora: | 26.februar 2004 |

Datum mnenja Evropskega parlamenta, prva obravnava: | 26. maj 2005 |

Datum sprejetja skupnega stališča: | 8. december 2005 |

2- CILJ PREDLOGA KOMISIJE

Predlog zajema prehranske in zdravstvene trditve, ki se uporabljajo pri označevanju, predstavljanju in oglaševanju živil. Samo prehranske in zdravstvene trditve, ki so v skladu z določbami te uredbe, bodo dovoljene za označevanje, predstavljanje in oglaševanje živil, ki se dajejo na trg Skupnosti in dobavljajo kot taka končnemu uporabniku.

Glavni cilji tega predloga so naslednji:

- doseči visoko raven varstva potrošnikov z zagotavljanjem nadaljnjih prostovoljnih informacij poleg obveznih podatkov, predvidenih z zakonodajo EU;

- izboljšati prosti pretok blaga v okviru notranjega trga;

- povečati pravno varnost za gospodarske subjekte;

- zagotoviti pošteno konkurenčnost na področju živil; in

- spodbujati in zaščititi inovacije na področju živil.

Ta predlog je bil predviden v Beli knjigi o varnosti hrane (KOM(1999)719 konč.– ukrep št. 65). Sprejetje tega predloga bo prispevalo k dopolnitvi regulativnega okvira na področju označevanja živil za prehrano ljudi.

3- PRIPOMBE GLEDE SKUPNEGA STALIŠČA

3-1 POVZETEK STALIščA KOMISIJE

Komisija pozdravlja skupno stališče, ki ga je soglasno sprejel Svet, ker ohranja splošna načela predloga Komisije zlasti glede zahteve, da morajo biti živila skladna z določenim profilom hranil, da bi bila lahko označena s trditvami, in glede zahteve, da je treba nekatere zdravstvene trditve preveriti v postopku odobritve. Svet je uvedel številne spremembe, ki jih je predlagal Evropski parlament, v končno besedilo, ki ga v celoti podpira Komisija.

3-2 SPREMEMBE, KI JIH JE NA PRVI OBRAVNAVI UVEDEL EVROPSKI PARLAMENT IN JIH JE KOMISIJA SPREJELA TER SO BILE VKLJUčENE V SKUPNO STALIščE

Področje uporabe in opredelitve

Spremembi 2 in 16 se delno upoštevata v novi uvodni izjavi 4, ki natančneje določa, da nekomercialno obveščanje ni zajeto, in v členu 1(2), ki navaja, da se uredba uporablja za trditve „pri komercialnem obveščanju”.

Sprememba 17 se delno upošteva in zdaj člen 1(4) uredbe navaja, da se uredba uporablja brez poseganja v Direktivo 89/398 o živilih za posebne prehranske namene in v direktive, sprejete na tej podlagi, Direktivo 80/777/EGS o naravnih mineralnih vodah in Direktivo 98/83/ES o vodi, namenjeni za prehrano ljudi.

V skladu s spremembami 20 in 21 se dodajo obstoječe opredelitve Skupnosti, kot je opredelitev prehranskih dopolnil (Direktiva 2002/46/ES) in opredelitev označevanja (Direktiva 2000/13/ES), in pojasni se opredelitev izraza „trditev”.

Splošna načela

Spremembi 26 in 27 se vključita za pojasnitev in dopolnitev splošnih načel za trditve, sprememba 28 pa se vključi z redakcijskimi spremembami.

Sprejme se besedilo „hranilne in druge snovi” namesto „snov” zaradi uskladitve z opredelitvami iz člena 2. Nanaša se na vprašanja sprejetega dela spremembe 30 in sprememb 31, 32 in 33.

Prvi del spremembe 36, ki navaja, da trditve ne smejo zakriti skupnega prehranskega statusa živila, je zdaj vključen v novo uvodno izjavo 10. Ta sklic na direktivo o prehranskih dopolnilih in na njeno posebno zahtevo za označevanje hranilne vrednosti je tudi vključen v člen 7.

Nova uvodna izjava 10 pojasnjuje način določanja in uporabe prehranskih profilov. Izjava upošteva dele sprememb od 1 do 10, pri čemer se delno upošteva sprememba 4 v uvodni izjavi 11, ki zdaj natančneje določa, da mora Agencija za varnost hrane dati mnenje Komisiji pri določitvi prehranskih profilov.

Prehranske trditve

Sprememba 6 je vključena v uvodno izjavo 20, ki navaja, da se seznam dovoljenih prehranskih trditev revidira „zaradi upoštevanja znanstvenega in tehničnega napredka”.

Zdravstvene trditve

Spremembi 41 in 91 o naslovu člena se ohranita. Sprememba 42 predlaga, da se dovolijo vse trditve, ki so bile prepovedane v členu 11 prvotnega predloga, če so znanstveno utemeljene. To je delno sprejemljivo za Komisijo in za Svet:

na splošne, ne posebej opredeljene prednosti za splošno dobro zdravje ali z zdravjem povezano dobro počutje, se lahko sklicuje le, če se doda posebna zdravstvena trditev v skladu z uredbo (nov odstavek 3 člena 10);

samo trditve, ki kažejo na to, da je lahko zdravje prizadeto zaradi neužitja živila, trditve, ki se sklicujejo na priporočila posameznih zdravnikov ali nepriznanih zdravstvenih delavcev in drugih združenj, ter trditve, ki se nanašajo na hitrost ali količino izgubljanja teže, so še naprej prepovedane. Vse druge zdravstvene trditve, ki so bile prepovedane po členu 11 prvotnega predloga, so zdaj dovoljene, če so znanstveno utemeljene.

Zaradi upoštevanje tega novega stanja je Svet preoblikoval uvodni izjavi 23 in 24 v skladu s spremembama 7 in 8.

Spremembi 43 in 93 zahtevata posvetovanje z interesnimi skupinami in komitologijo za sprejetje smernic za izvajanje člena 11 prvotnega predloga. To se upošteva v novem odstavku 4 člena 10.

Sprememba 44 predlaga, da se črta pridevnik „normalne” pred samostalnikom „funkcije”, da bi ta kategorija funkcijskih trditev vsebovala normalne in izboljšane telesne funkcije. To stališče podpira Komisija in je ohranjeno v skupnem stališču.

Besedilo uvodne izjave 25 je bila spremenjeno zaradi upoštevanja spremembe 9 in besede „ustaljenih in nekontroverznih znanstvenih podatkih” se nadomestijo s „splošno sprejetih znanstvenih podatkih”.

Komisija je podprla udeležbo organizacij, ki zastopajo živilsko industrijo in potrošnike, zaradi vzpostavitve prvega seznama funkcijskih trditev, kot predlaga sprememba 45. Svet je delno ohranil to spremembo v členu 13(5), pri čemer zainteresirane stranke lahko pošljejo zahtevke za odobritev.

Zaradi upoštevanja sprememb 51 in 61 so jezikovne zahteve občutno poenostavljene, ker se zdaj zahteva le jezik dokumentacije.

Natančnejša ubeseditev, ki jo je predlagala sprememba 50 in sprejela Komisija, se vstavi v skupno stališče. V členu 15(3b) se doda „hranilo ali drugo snov ali” pred „živila […], za katero naj velja zdravstvena trditev”.

Sprememba 62, ki jo je sprejela Komisija, je delno ohranjena v skupnem stališču, ker lahko vlagatelj Komisiji predloži pripombe o mnenju Agencije v roku 30 dni po njegovi objavi (člen 16(6)).

Splošne in končne določbe

Spremembo 12 je Komisija sprejela in je vključena v skupno stališče. Nanaša se na uvodno izjavo 30 in pojasnjuje, da je treba register posodobiti in dati na voljo javnosti.

Komisija je delno podprla spremembo 72, ker so potrebni prehodni ukrepi, ki bodo zagotovili enakomeren prehod za gospodarske subjekte. Skupno stališče, ki ga je sprejel Svet, zagotavlja drugačna prehodna obdobja za različne določbe uredbe. Navedena so v novem členu 27. Iz tega razloga je uvodna izjava 33 rahlo spremenjena z upoštevanjem prvega dela spremembe 14, ki je bil povsem sprejemljiv za Komisijo in samo delno za Svet. Številna prehodna obdobja pa bi lahko omogočila gospodarskim subjektom, vključno malim in srednjim podjetjem, ugodnosti zaradi enakomernega prehoda.

3-3 SPREMEMBE, KI JIH JE NA PRVI OBRAVNAVI UVEDEL EVROPSKI PARLAMENT IN JIH JE KOMISIJA SPREJELA, VENDAR NISO BILE VKLJUčENE V SKUPNO STALIščE

Za dosego skupnega kompromisa in ob upoštevanju visoke stopnje usklajenosti med spremembami, sprejemljivimi za Komisijo, in skupnim stališčem je bila Komisija pripravljena sprejeti kompromis, ki ni vključeval mnogih sprememb, ki jih je vsaj delno sprejela. Gre za spremembo 13 o potrebi po ohranjanju konkurenčnosti živilske industrije; spremembo 15 o informacijskih kampanjah v zvezi s prehrano, ki jih je treba pripraviti; spremembo 37 o vključevanju sveta potrošnikov za ovrednotenje trditev; spremembo 38 o trditvah, ki primerjajo živila iz različnih kategorij živil; spremembo 52 o predložitvi vzorca embalaže Agenciji; spremembo 54 o znatni pomoči za mala in srednja podjetja; spremembo 59 o preverjanju besedila trditve s strani Agencije; spremembo 67 o roku, ki ga ima Komisija za pregled mnenja Agencije, in spremembo 71 o roku, ki ga ima Komisija za pripravo poročila o uporabi uredbe.

3-4 NOVE DOLOčBE, UVEDENE V SKUPNO STALIščE

Svet je uvedel novi besedili v uvodni izjavi 4 in členu 1, ki pojasnjujeta, da so blagovne znamke in trgovska imena zajeta v uredbi, in določata zadevne pogoje.

Skupno stališče iz obsega uredbe zdaj izključuje negativne prehranske trditve. To so trditve, ki morebiti vključujejo logotipe ali druge sisteme, ki lahko pomenijo negativen učinek za zdravje zaradi količine hranila, navzočega v proizvodu. Nova uvodna izjava 5 pojasnjuje, da so potrebna uradna obvestila o teh sistemih v skladu z Direktivo 98/34/ES.

Svet je spremenil člen 4, da bi podrobneje opredelil načela za profil hranil in procesne faze za njihovo določitev. Svet je tudi podaljšal obdobje za določitev profilov hranil z 18 mesecev na 24 mesecev.

Glede trditev na alkoholnih pijačah je pojasnjeno, da se v odsotnosti predpisov Skupnosti o zdravstvenih trditvah, ki se nanašajo na znižanje ali odsotnost alkohola ali energije, uporabljajo nacionalni predpisi v skladu s Pogodbo. Nova uvodna izjava 12 izključuje prehranska dopolnila v tekočem stanju, ki vsebujejo več kot 1,2 volumskih odstotkov alkohola, iz obsega teh omejitev, ker je količina alkohola, zaužita s takimi živili, zanemarljiva.

Svet je ob podpori Komisije pripravil več sprememb Priloge, pri čemer je upošteval najnovejša znanstvena spoznanja, in vstavil novo uvodno izjavo 21, ki navaja, da bi morala trditve, kot na primer „brez laktoze” ali „brez glutena”, obravnavati Direktiva 89/398/EGS.

4- SKLEP

Skupno stališče vsebuje številne spremembe Evropskega parlamenta in uvaja pomembna pojasnila in izboljšave prvotnega besedila Komisije. Komisija lahko podpre novo besedilo, čeprav ne vsebuje vseh sprememb, ki so bile vsebovane v spremembah Evropskega parlamenta, ki bi jih Komisija lahko sprejela kot take, delno ali z redakcijskimi spremembami.

5- IZJAVE

Komisija je sprejela izjavo, ki je priložena zapisniku Sveta in je tudi priložena temu sporočilu.

PRILOGA: IZJAVA KOMISIJE

Na povabilo Sveta Komisija soglaša, da bo v smislu sprememb k Prilogi pregledala možne razjasnitve trditve „vir [ime vitamina(-ov) in/ali [ime minerala(-ov)]”